open-index/open-wikipedia-markdown huggingface dataset:
ఆచార్య నాగార్జున విశ్వవిద్యాలయం

**ఆచార్య నాగార్జున విశ్వవిద్యాలయం** ఆంధ్రప్రదేశ్ లోని గుంటూరు జిల్లాలో గల విశ్వవిద్యాలయం. ఇది గుంటూరు జిల్లా నంబూరు గ్రామ పరిధిలో పెదకాకాని - కాజ గ్రామాల మధ్య జాతీయ రహదారి నం. 5 ప్రక్కన నాగార్జున నగర్ అనే ప్రదేశంలో ఉంది.

## శాఖలు
### తెలుగు , ప్రాచ్య భాషల శాఖ
సిద్ధాంతగ్రంథాలు శోధగంగలో అందుబాటులోవున్నాయి.

## వివాదాలు
2015 లో ఈ విశ్వవిద్యాలయంలో ఆర్కిటెక్చర్ చదువుతున్న రిషితేశ్వరి అనే విద్యార్థిని ర్యాగింగ్ బాధలు భరించలేక ఆత్మహత్య చేసుకున్నది. ఈ సంఘటన రాష్ట్ర వ్యాప్తంగా తీవ్ర సంచలనానికి దారితీసింది. తర్వాత ప్రభుత్వం ఈ సంఘటనపై ఏకసభ్య కమిషన్ ను నియమించినది. 
## చిత్ర మాలిక

File:Acharya Nagarjuna University.jpg| ఆచార్య నాగార్జున విశ్వవిద్యాలయం 
File:Acharya Nagarjuna University electronics&instrumentation block.jpg|ఆచార్య నాగార్జున విశ్వవిద్యాలయం ఎలక్ట్రానిక్స్ & ఇన్స్ట్రుమెంటేషన్ బ్లాక్
File:Acharya Nagarjuna University yoga bhawan.jpg|ఆచార్య నాగార్జున విశ్వవిద్యాలయం యోగ భవన్
File:Acharyanagarjuna2.JPG|
File:Acharyanagarjuna3.JPG|
File:Acharyanagarjuna1.JPG|


## మూలాలు చూడండి

## ఇవి కూడా చూడండి
*ఆంధ్రప్రదేశ్ లోని విశ్వవిద్యాలయాల జాబితా
* ఆంధ్రప్రదేశ్ ఉన్నత విద్యాసంస్థల జాబితా
* విశ్వవిద్యాలయము

## బయటి లింకులు

*అధికారిక వెబ్‌సైటు 

వర్గం:ఆంధ్రప్రదేశ్ విశ్వవిద్యాలయాలు
శొంఠి దక్షిణామూర్తి

**శొంఠి దక్షిణామూర్తి** (ఆంగ్లం: Sonti Dakshinamurthy) (1899-1975) ప్రసిద్ధి పొందిన వైద్యశాస్త్ర ప్రముఖులు.

వీరు విశాఖపట్నం జిల్లా అనకాపల్లిలో డిసెంబర్ 22, 1899 సంవత్సరం జన్మించారు.
చెన్నైలో ఎం.బి.బి.అస్. పట్టా పొందిన అనంతరం ఇంగ్లాండులో ఉన్నత విద్యాభ్యాసం చేసి డి.పి.హెచ్., డి.టి.ఎం. అండ్ హెచ్. పట్టాలను, ఆర్.సి.పి.ఎస్.పట్టాలను పొందారు. లండన్లో పరిశోధన చేసి పి.హెచ్.డి. పట్టా పొందారు.

మొదట విశాఖపట్నంలోని ఆంధ్ర వైద్య కళాశాలలో (1932-1938) మధ్య ఉపన్యాసకులుగా, తరువాత వైనాడ్ లో (1939-1941) మలేరియా ఆఫీసరుగాను, మలేరియా ఇన్ స్టిట్యూట్ ఆఫ్ ఇండియాలో (1941-1944) అసిస్టెంట్ డైరెక్టరుగాను, (1948-1951) డిప్యూటీ డైరెక్టరు, ఆక్టింగ్ డైరెక్టరుగాను పనిచేశారు.
1953-1955లో ఆంధ్రప్రదేశ్ ప్రభుత్వ ప్రజారోగ్య శాఖ డైరెక్టరు అయ్యారు. ప్రజారోగ్య వ్యాధి నిరోధక, సాంఘిక చికిత్సా విభాగంలో విశేష నైపుణ్యం పొందారు.

నానాజాతి సమితిలోను, ప్రపంచ ఆరోగ్య సంస్థలోను 25 సంవత్సరాల పైబడి పనిచేసిన భారతీయ వైద్యులు వీరు ఒక్కరే. నానాజాతి సమితి ఆరోగ్య సంస్థ దూర ప్రాచ్య శాఖకు సింగపూరులో (1940-1942) వీరు డిప్యూటీ డైరెక్టరుగా ఉన్నారు. ప్రపంచ ఆరోగ్య సంస్థ ఆధ్వర్యంలో ఇరాక్ లో మలేరియా ప్రాజెక్టులో వైద్య దళ నాయకులుగా అలెగ్జాండ్రియాలో (1952-1953) వీరు పనిచేశారు. జినీవాలోని కేంద్ర కార్యాలయంలో మలేరియా సమస్యల సలహాదారుగా (1957-1958) ఉన్నారు.

ఇంతటి విశ్వ విఖ్యాత వైద్యులు 1975లో పరమపదించారు.

## బయటి లింకులు
* పుస్తకం గురించి రివ్యూ

వర్గం:1899 జననాలు
వర్గం:1975 మరణాలు
వర్గం:తెలుగువారిలో వైద్యులు
వర్గం:విశాఖపట్నం జిల్లా వైద్యులు
గోగులంపాడు

**గోగులంపాడు **, ఏలూరు జిల్లా, ముసునూరు మండలానికి చెందిన రెవెన్యూయేతర గ్రామం.

## గ్రామ చరిత్ర
thumb|గ్రామంలో పాఠశాల|ఎడమ
thumb|గ్రామం కూడలి|ఎడమ
### గ్రామం పేరు వెనుక చరిత్ర
పూర్వం గోగులంపాడు గ్రామంలో ఉన్న పెద్ద చెరువుకు తూర్పుముఖంగా ఉన్న ఒక కాళీ స్థలంలో గోగులమ్మ తల్లి వెలవడం జరిగింది. అప్పటినుంచి ఈ ఉరికి గోగులంపాడు అని పిలిచేవారు అని గ్రామప్రజాల విశ్వాసం. అలవెలిసిన తల్లికి గుడి కట్టడం కోసం ఆ వెలసిన ప్రాంతాన్ని ఆ తల్లికి వదిలేసారు. ప్రస్తుతం ఇప్పుడు 2018 లో గోగులమ్మఆలయాన్ని నిర్మించారు.

## గ్రామ పంచాయతీ
గోగులంపాడు, చింతలవల్లి గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
శ్రీ ఆంజనేయస్వామివారి ఆలయం:- ఈ ఆలయంలో 2017, మార్చి-1వతేదీ బుధవారంనాడు, ఆలయ వార్షికోత్సవం ఘనంగా నిర్వహించారు. 
## గ్రామ ప్రముఖులు

* పాలడుగు వెంకటరావు:- ఉమ్మడి ఆంధ్రప్రదేశ్ రాష్ట్ర మంత్రి, కాంగ్రెసు సీనియర్ నేత, ఎం.ఎల్.సి. ఇతను ఈ గ్రామంలో పాలడుగు లక్ష్మయ్య, నాగరత్నమ్మ దంపతులకు, 1940 లో జన్మించాడు.
* పెద్దినేని సాయి తరుణ్ చౌదరి - ఈ గ్రామానికి చెందిన పెద్దినేని రామకృష్ణ, శైలజ దంపతుల కుమారుడైన సాయి తరుణ్ చౌదరి, భూటాన్ లో జరిగే అంతర్జాతీయ స్పీడ్ బాల్ పోటీలకు ఎంపికైనాడు. ఇతడు హిమాచలప్రదేశ్, డిల్లీ, హైదరాబాదులలో జరిగిన పోటీలలో ప్రతిభ కనబరచి, ఈ ఘనత సాధించాడు.

## మూలాలు

## వెలుపలి లింకులు
బాసారపాడు

**బాసారపాడు**, కృష్ణా జిల్లా, ముసునూరు మండలానికి చెందిన గ్రామం.

## గ్రామ పంచాయతీ
బాసవరప్పాడు, లోపూడి (ముసునూరు) గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
### శ్రీ భద్రాద్రి సీతారామస్వామివారి ఆలయం
నూతనంగా పునఃప్రతిష్ఠించిన ఈ ఆలయంలో, విగ్రహ ప్రతిష్ఠా కార్యక్రమం, 2017,ఏప్రిల్-20వతేదీ గురువారంనాడు వైభవంగా నిర్వహించారు. గ్రామస్థులు స్వామివారిని దర్శించుకొని భక్తిశ్రద్ధలతోపూజలు చేసారు.

## మూలాలు

## వెలుపలి లింకులు
క్రిస్ గేల్

thumb|right|క్రిస్ గేల్
1979, సెప్టెంబర్ 21న జమైకా లోని కింగ్‌స్టన్లో జన్మించిన క్రిస్టోఫర్ క్రిస్ హెన్రీ గేల్ (Christopher "Chris" Henry Gayle) వెస్ట్‌ఇండీస్కు చెందిన క్రికెట్ క్రీడాకారుడు. ఎడమ చేతితో బ్యాటింగ్, కుడి చేతితో బౌలింగ్ చేయగల నైపుణ్యం ఇతనికి ఉంది. 2001 జూలైలో క్రిస్ గేల్స్, డారెన్ గంగాతో కలిసి జింబాబ్వేపై బులావయో మ్యాచ్‌లో తొలి వికెట్టుకు 215 పరుగుల భాగస్వామ్యం చేసి రికార్డు సృష్టించారు.

## టెస్ట్ క్రికెట్
క్రిస్ గేల్స్ ఇంతవరకు 103 టెస్టుమ్యాచ్‌లు ఆడి 7214 పరుగులు చేశాడు. అందులో 15 సెంచరీలు, 37 అర్థసెంచరీలు ఉన్నాయి. అతని అత్యధిక టెస్ట్ స్కోరు 333 పరుగులు. బౌలింగ్‌లో 73 టెస్ట్ వికెట్లు కూడా సాధించాడు.

## వన్డే క్రికెట్
వన్డేలలో 301 మ్యాచ్‌లు ఆడి 10480 పరుగులు సాధించాడు. అందులో 25 సెంచరీలు, 54 అర్థసెంచరీలు ఉన్నాయి. వన్డేలలో అతని అత్యధిక స్కోరు 215. బౌలింగ్‌లో 167 వన్డే వికెట్లు కూడా సాధించాడు. 
## ప్రపంచ కప్ క్రికెట్
క్రిస్ గేల్ 2003, 2007 20l9ప్రపంచ కప్ క్రికెట్ టోర్నమెంట్లలో వెస్ట్‌ఇండీస్ తరఫున ప్రాతినిధ్యం వహించాడు.

## ట్రిపుల్ సెంచరీ
2005లో దక్షిణాఫ్రికాతో జరిగిన నాలుగవ టెస్ట్ మ్యాచ్‌లో క్రిస్ గేల్ 317 పరుగులు సాధించి తన ప్రతిభను నిరూపించాడు. అంతకు ముందు అదే సీరీస్ తొలి టెస్టులో జట్టు తరఫున స్పాన్సర్‌షిప్ వివాదం వల్ల మరో ఆరుగురు వెస్ట్‌ఇండీస్ క్రికెటర్లతో పాటు ఆడలేకపోయాడు. రెండో, మూడవ టెస్టు మ్యాచ్ ఆడిననూ అంతగా రాణించలేడు. ఆ తరువాత నాలుగవ మ్యాచ్‌లో తన విశ్వరూపాన్ని ప్రదర్శించి దక్షిణాఫ్రికా బౌలింగ్‌ను చితకబాది తన క్రీడా జీవితంలోనే అత్యధిక టెస్ట్ స్కోరును సాధించాడు.
## రికార్డ్
ఢాకా వేదికగా జరిగిన బంగ్లాదేశ్ ప్రీమియర్ లీగ్ (బీపీఎల్) టోర్నీలో రంగ్‌పూర్ రైడ‌ర్స్‌ తరపున ఏకంగా 18 సిక్సర్లు బాది, కేవలం 69 బంతుల్లో 146 పరుగులు చేసి నాటౌట్‌గా నిలిచాడు. ఇందులో నాలుగు ఫోర్లు కూడా ఉన్నాయి. స్ట్రైక్ రేట్ 211.59గా ఉంది.

## బయటి లింకులు

* CricketArchive page on Chris Gayle
* Cricinfo page on Chris Gayle
* *75 Years of West Indies Cricket 1928-2000* by Ray Goble and Keith AP Sandiford ISBN 1-870518-78-0
* BBC
* Highest ODI Scores

## మూలాలు

వర్గం:వెస్టిండీస్ క్రికెట్ క్రీడాకారులు
వర్గం:1979 జననాలు
వర్గం:టెస్ట్ క్రికెట్‌లో ట్రిపుల్ సెంచరీ వీరులు
వర్గం:జీవిస్తున్న ప్రజలు
శ్రీకృష్ణదేవరాయ విశ్వవిద్యాలయం

**శ్రీ కృష్ణదేవరాయ విశ్వవిద్యాలయం,** భారతదేశం, ఆంధ్రప్రదేశ్‌ రాష్ట్రం**,** అనంతపురంలో 1981 జులై 25 న స్థాపించబడింది.విజయనగర రాజులలో గొప్పవాడైన శ్రీ కృష్ణదేవరాయలు పేరు మీద ఈ విశ్వవిద్యాలయాన్ని స్థాపించారు. ఇది అనంతపురం నగర శివార్లలో 500 ఎకరాలు కలిగిన ప్రాంగణంలో కట్టబడ్డది.1968 లో స్థాపించబడ్డ పి.జి.సెంటర్‌ను శ్రీ కృష్ణదేవరాయ విశ్వవిద్యాలయంగా అభివృద్ధి చేశారు.

## చరిత్ర
ఈ విశ్వవిద్యాలయం 1968లో ప్రారంభమైన శ్రీ వేంకటేశ్వర విశ్వవిద్యాలయం పూర్వపు పోస్ట్‌గ్రాడ్యుయేట్ సెంటర్‌కి చెందిన ఒక విభాగం. ఆ తర్వాత, 1976లో, శ్రీ వేంకటేశ్వర విశ్వవిద్యాలయం పోస్ట్‌గ్రాడ్యుయేట్ సెంటర్ స్వయంప్రతిపత్తి హోదాను పొందింది. మొదటి రెండు పర్యాయాలకు దీని వైస్-ఛాన్సలర్ గా ఎం. అబెల్ (1981–87) పని చేసాడు

1987లో, మూలధన వ్యయం రూ. 1.2 కోట్లు, శ్రీ కృష్ణదేవరాయ ఇనిస్టిట్యూట్ ఆఫ్ మేనేజ్‌మెంట్ యుజుసి నిధులతో ప్రారంభించబడింది. 1988లో, నిజానికి ఒక ఏకీకృత, నివాస సంస్థగా ఉన్న విశ్వవిద్యాలయం పూర్తి స్థాయి అనుబంధ విశ్వవిద్యాలయంగా మారింది. శ్రీ వేంకటేశ్వర విశ్వవిద్యాలయం పరిధి లోని కర్నూలు పోస్ట్‌గ్రాడ్యుయేట్ కేంద్రం 1993లో శ్రీ కృష్ణదేవరాయ విశ్వవిద్యాలయానికి మార్చబడింది. శ్రీ కృష్ణదేవరాయ యూనివర్సిటీ కాలేజ్ ఆఫ్ ఇంజినీరింగ్ & టెక్నాలజీ 2006లో స్వంత నిధులతో ప్రారంభించబడింది.

## క్యాంపస్
విశ్వవిద్యాలయం నిర్మాణం మొత్తం 482 ఎకరాల (1.95 km2) కంటే ఎక్కువ విస్తీర్ణంలో నిర్మించబడింది. గ్రామీణ పరిసరాలలో నిర్మించిన ఈ విశ్వవిద్యాలయం పరిధిలో యూనివర్సిటీ సైన్స్ ఇన్‌స్ట్రుమెంటేషన్ సెంటర్, యూనివర్సిటీ సెంట్రల్ లైబ్రరీ, కంప్యూటర్ సెంటర్, హెల్త్ సెంటర్, వ్యాయామశాల, అవుట్‌డోర్ స్టేడియం, ఆడిటోరియం మొదలగు అన్ని వసతులు ఉన్నాయి. అధ్యయన విభాగాలు, ప్రయోగశాలలు, బ్యాంకు సౌకర్యం, ఎటిఎమ్, హాస్టళ్లు, సిబ్బందికి గృహ వసతి ఉన్నాయి.

## విద్యా కార్యక్రమాలు
లైబ్రరీలో 13,600 విద్యకు చెందిన పాత గ్రంథాలు ఉన్నాయి. యూనివర్సిటీ లైబ్రరీల (SOUL) కోసం ఒక ఎస్/ఎస్.టి బుక్ బ్యాంక్, ఇన్‌ఫ్లిబ్‌నెట్ సౌకర్యం, సాఫ్ట్‌వేర్ ఉన్నాయి. శ్రీ కృష్ణదేవరాయ విశ్వవిద్యాలయం, విశ్వవిద్యాలయంతో పాటు అనుబంధ కళాశాలల ద్వారా Ph.D, M.Phil, పోస్ట్ గ్రాడ్యుయేటింగ్, అండర్ గ్రాడ్యుయేటింగ్ కోర్సులను అందిస్తోంది.

## ఇవి కూడా చూడండి

* ఆంధ్రప్రదేశ్ లోని విశ్వవిద్యాలయాల జాబితా
* ఆంధ్రప్రదేశ్ ఉన్నత విద్యాసంస్థల జాబితా
* విశ్వవిద్యాలయం
* శ్రీ కృష్ణదేవరాయ విశ్వవిద్యాలయ ఇంజనీరింగ్, టెక్నాలజీ కళాశాల

## మూలాలు

## వెలుపలి లంకెలు

వర్గం:విశ్వవిద్యాలయాలు
వర్గం:రాయలసీమ లోని విద్యాసంస్థలు
వర్గం:ఆంధ్రప్రదేశ్ విశ్వవిద్యాలయాలు
వర్గం:1981 స్థాపితాలు
వర్గం:అనంతపురం జిల్లా
రచన (మాస పత్రిక)

**రచన** ఒక తెలుగు మాసపత్రిక. తెలుగులో సాహిత్యంలో విలువలు కనుమరుగవుతున్న నేపథ్యంలో ఉత్తమ సాహిత్యాన్ని అందరికీ అందించాలన్న ఆశయంతో 1991 లో స్థాపించబడిన మాసపత్రిక 'రచన'. దీని వ్యవస్థాపకులు, ప్రధాన సంపాదకులు వై.వి.యస్.ఆర్.యస్. తల్పశాయి గారు.

కథలు, కథానికలు, కార్టూన్లు, వివిధ శీర్షికలు 'రచన'లో కోకొల్లలు. సాహితీ విలవలు కలిగిన కథలు మాత్రమే ప్రచురించటం 'రచన' తాలూకు విశిష్టత. తతిమ్మా పత్రికల్లో కనబడే సినిమా కబుర్లు, గాసిప్ కబుర్లు, వెకిలి కార్టూన్లు 'రచన'లో మచ్చుకు కూడా కనబడవు. సందర్భాన్నిబట్టి చలం, శ్రీశ్రీ, కా.రా., ముళ్ళపూడి వంటి రచయితల రచనల గురించి, బాపు బొమ్మల గురించి 'రచన' ప్రత్యేక శీర్షికలు వెలువరిస్తుంది.

ఎన్నారై రచయితలు 'రచన'లోని మరొక ప్రత్యేకత. చాలా పత్రికలు ఆంధ్రరాష్ట్రాన్ని దాటి తతిమ్మా దేశాలకు ముఖ్యంగా అమెరికా దేశానికి వాయుమార్గాన తమ సంచికలు చేరవేసినా, రచన ఎనారైలలో ప్రాముఖ్యత సాధించినట్లుగా అవేవీ ప్రాముఖ్యత సాధించలేకపోయాయి. రచనలో వివిధ శీర్షికలు, కథలు మున్నగువాటికి ఎన్నారైలు ఉత్సాహంగా తోడ్పడటం కద్దు.

### 'రచన' మైలురాళ్ళు
ఇది హైదరాబాదు నుండి వెలువడే మాసపత్రిక. కథలకి ప్రాధాన్యత. ఇది అంతర్జాలంలో దొరకదు. కానీ ప్రతి సంచికలోనుంచి కొన్ని పుటలను PDF రూపంలో ఈ పత్రిక అధికారిక వెబ్‌సైటు లో ఉంచుతారు. పూర్తిగా రచయితలే నిర్వహించే ఈ పత్రికను ప్రవాసాంధ్రులు ఎక్కువగా చదువుతారు. కథా సాహిత్యాన్ని ప్రోత్సహించే సాహితీ వైద్యం, కథాపీఠం, కథా ప్రహేళిక లాంటి శీర్షికలు ఈ పత్రికలో ఉన్నాయి. వీటిలో వసుంధర నిర్వహించే సాహితీ వైద్యం శీర్షిక కథా రచయితలు కాగోరే ఔత్సాహికులకు ఉపయోగకరంగా ఉంటుంది. 1991 నుండి 2017 దీపావళి సంచికతో రచన పత్రిక ప్రచురణ నిలిపివేశారు.

### 'రచన' శీర్షికలు
* సాహితీ వైద్యం
* కథా పీఠం
* అమెరికాకమ్మ కబుర్లు 

### చిరునామా
1-9-286/2/P, విద్యానగర్ (రాంనగర్ గుండు దగ్గర), హైదరాబాద్ - 500 044

## బయటి లింకులు
*http://www.rachana.net/ 
*[rachanapatrika@gmail.com]

వర్గం:తెలుగు మాసపత్రికలు
వర్గం:హైదరాబాదు నుండి ప్రచురితమైన తెలుగు పత్రికలు
భర్త

ఒక స్త్రీ వివాహం చేసుకున్న పురుషుణ్ణి ఆమె **భర్త**, **మొగుడు**, **పెనిమిటి** లేదా **పతి** అని సంబోధిస్తారు.

కుమారీ శతకములోని **భర్త**ను గురించిన పద్యం :

పెనిమిటి వలదని చెప్పిన

పనియెన్నడు చేయరాదు బావలకెదుటన్

కనబడగరఅదు; కోపము

మనసున నిడుకొనక యెపుడు మసలు కుమారీ!

కుమారీ! భర్త వద్దన్న పనియెప్పుడూ చెయ్యకూడదు. బావల యందు నిల్చునిగాని, కూర్చుండి గాని, మాటాడడం లాంటి పనులు చెయ్యవద్దు. ఎవరేమన్నా మనసులో కోపానిని చోటివ్వకూడదు. కోపం పాపపు పనులు చేయిస్తుంది. శాంతంగా మసలుతూ ఉండాలి.

## భర్తలపై క్రూరత్వం

చట్టం స్త్రీలకే అనుకూలంగా ఉన్నందున భార్య/ఆమె తల్లిదండ్రులు/ఆమె బంధుమిత్రులు తాము ఆడిందే ఆటగా, పాడిందే పాటగా వ్యవహరించటం, వాటికి కట్టుకొన్న భర్త ఒప్పుకోని పక్షంలో స్త్రీ సంక్షేమం కోసం రూపొందించిన చట్టాలనే అమాయక భర్త పై అస్త్రాలుగా ప్రయోగించటం/లేదా ప్రయోగిస్తామని బెదిరించటమే భర్తపై కూరత్వం (ఆంగ్లం: Cruelty against husband) గా పరిగణించబడింది.

వర్గం:మానవ సంబంధాలు
అణా

**అణా** ( ānā)(ఆంగ్లం: Anna) బ్రిటిష్ పాలనలోని మారక ద్రవ్య ప్రమాణం. ఒక రూపాయికి 16 అణాలు.  ఒక అణాకు 6 పైసలు. అర్దణా అనగా మూడు పైసలు. ఈ పద్ధతి స్వరాజ్యం వచ్చాక కూడా కొనసాగింది. 1957లో దశాంక విధానం అమలులోకి వచ్చినప్పుడు రూపాయికి 100 నయాపైసలు (కొత్త పైసలు)గా నిర్ణయించారు. 1964లో 'నయాపైస'ను 'పైస'గా పేరు మార్చారు. ఇప్పటికీ 25 పైసలను 'నాలుగు అణాలు' అనీ, 50 పైసలను 'ఎనిమిది అణాలు' అనీ వాడటం అనేక భాషల్లో కనబడుతుంది.

right|thumb|150px|ఒక అణా నాణెం బొమ్మ
వాడకము;
క్రింది నాణేలు వాటి మారకం చూడండి: 
* 1/12 అణా (అణాలో 12వ భాగం లేదా దమ్మిడీ)
* 1/4 అణా (అణాలో 4వ భాగం, కానీ లేదా పావు అణా, బొమ్మలో చూపినది)
* 1/2 అణా (అణాలో సగభాగం లేదా పరక)
* అణా (6 పైసలు లేదా 1/16 రూపాయలు)
* 2 అణాలు (12 పైసలు లేదా బేడ)
* 1/4 రూపాయి (4 అణాలు లేదా పావలా)
* 1/2 రూపాయి (8 అణాలు లేదా అర్ధ రూపాయి)

## వాడుక
అణా ఇప్పడు వాడుకలో లేదు.

## ఇవీ చూడండి
* ద్రవ్యము

## మూలాలు

## ఇతర లింకులు

వర్గం:భారతీయ మారకం
వర్గం:వాడుకలో లేని భారతీయ నాణెములు
వర్గం:మారక ద్రవ్యం
వర్గం:హిందీ భాషా పాఠాన్ని కలిగి ఉన్న వ్యాసాలు
స్థూల ఆర్థిక శాస్త్రము

**స్థూల ఆర్థికశాస్త్రం** అనేది ఆర్థికశాస్త్రంలో ఒక శాఖ. మొత్తం ఓ ఆర్థిక వ్యవస్థ పనితీరు, నిర్మాణం, ప్రవర్తన, నిర్ణయాలు చేసే పద్ధతులను ఇది అధ్యయనం చేస్తుంది. ఇందులో ప్రాంతీయ, జాతీయ, ప్రపంచ ఆర్థిక వ్యవస్థలు ఉంటాయి . స్థూల ఆర్థికవేత్తలు జిడిపి, నిరుద్యోగిత స్థాయి, జాతీయ ఆదాయం, ధరల సూచికలు, ఉత్పత్తి, వినియోగం, ద్రవ్యోల్బణం, పొదుపు, పెట్టుబడి, ఇంధనం, అంతర్జాతీయ వాణిజ్యం, అంతర్జాతీయ పరపతి వంటి అంశాలను అధ్యయనం చేస్తారు.

## అభివృద్ధి
స్థూల ఆర్థిక శాస్త్రం వ్యాపార చక్ర సిద్ధాంతం, ద్రవ్య సిద్ధాంతాల నుండి ఉద్భవించింది. రెండవ ప్రపంచ యుద్ధానికి ముందు, ధన పరిమాణ సిద్ధాంతం (క్వాంటిటీ థియరీ ఆఫ్ మనీ) ముఖ్యంగా ప్రభావవంతంగా ఉండేది. ఇది అనేక రూపాలను తీసుకుంది. ఇర్వింగ్ ఫిషర్ చెప్పిన కింది సూత్రం వాటిలో ఒకటి:

: M\cdot V = P\cdot Q

ధన పరిమాణ సిద్ధాంతం దృష్టిలో, డబ్బు వేగం (V), ఉత్పత్తి అయిన వస్తువుల పరిమాణం (Q) స్థిరంగా ఉంటాయి. కాబట్టి డబ్బు సరఫరా (M) లో ఏదైనా పెరుగుదల ఉంటే అది నేరుగా ధరల (P) పెరుగుదలకు దారితీస్తుంది. ధన పరిమాణ సిద్ధాంతం ఇరవయ్యో శతాబ్ద ప్రారంభంలో ఉన్న ఆర్థిక వ్యవస్థ సిద్ధాంతాల్లో ప్రధాన భాగం.

### కీన్స్, అతని అనుచరులు
జాన్ మేనార్డ్ కీన్స్ రాసిన *జనరల్ థియరీ ఆఫ్ ఎంప్లాయ్మెంట్, ఇంట్రెస్ట్ అండ్ మనీ* ప్రచురణతో స్థూల ఆర్థికశాస్త్రం, దాని ఆధునిక రూపంలో  ప్రారంభమైంది. మహా మాంద్యం సంభవించిన సమయంలో వస్తువులు అమ్ముడవక పోవడం, కార్మికులు నిరుద్యోగులవడాన్ని వివరించడంలో శాస్త్రీయ ఆర్థికవేత్తలు ఇబ్బంది పడ్డారు. శాస్త్రీయ సిద్ధాంతం ప్రకారం, మార్కెట్లో అమ్మకాలు పూర్తైపోయే వరకూ, అన్ని వస్తువులూ, శ్రమలూ అమ్ముడైపోయే వరకూ ధరలు, వేతనాలూ పడిపోతూంటాయి. కీన్స్, ఆర్థికశాస్త్రానికి ఓ కొత్త సిద్ధాంతాన్ని అందించాడు. మార్కెట్లు ఎందుకు క్లియరైపోవో ఇది చెబుతుంది. ఇదే (20 వ శతాబ్దం తరువాత) కీనేసియన్ ఎకనామిక్స్ అనే స్థూల ఆర్థిక ఆలోచనా సరళిగా అభివృద్ధి చెందింది. దీనిని కీనేసియనిజం లేదా కీనేసియన్ సిద్ధాంతం అని కూడా పిలుస్తారు.

కీన్స్ సిద్ధాంతం ఆగమనంతో ధన పరిమాణ సిద్ధాంతం పతనమై పోయింది. ఎందుకంటే ప్రజలూ, వ్యాపారాలూ కఠినమైన ఆర్థిక సమయాల్లో వారి నగదు నిల్వలను జాగ్రత్త చేసుకుంటారు. ద్రవ్య ప్రాధాన్యతల పరంగా అతను వివరించిన ఒక దృగ్విషయం ఇది. వినియోగంలో గానీ, పెట్టుబడిలో గానీ చిన్న తగ్గుదల గుణకం ప్రభావం వలన ఎలా పెరిగిపోతుందో, ఆర్థిక వ్యవస్థ వ్యాప్తంగా క్షీణతకు ఎలా కారణమవుతుందో కీన్స్ వివరించాడు. అనిశ్చితి, పాశవిక ప్రవృత్తీ ఆర్థిక వ్యవస్థలో ఎలాంటి పాత్రను పోషించగలవో కీన్స్ గుర్తించాడు.

## మూలాలు


వర్గం:ఆర్థిక శాస్త్రము
వర్గం:నిర్వాహక అర్థ శాస్త్రం
గొల్లపల్లి.ఎస్

**గొల్లపల్లి.ఎస్**, వైఎస్‌ఆర్ జిల్లా, బ్రహ్మంగారిమఠం మండలానికి చెందిన రెవెన్యూయేతర గ్రామం.

## మూలాలు

ఈ ఊరు బ్రహ్మం గారి మఠం నుండి బద్వేలు వెళ్లు మార్గంలో బ్రహ్మంగారి మఠం నుండి 5 కి.మీ దూరంలో కలదు.
చింతాయపాలెం

**చింతాయపాలెం**, బాపట్ల జిల్లా, కర్లపాలెం మండలం లోని రెవెన్యూయేతర గ్రామం. 

## ప్రముఖులు

*కొసరాజు రాఘవయ్య చౌదరి

## మూలాలు

వర్గం:కర్లపాలెం మండలం లోని రెవిన్యూయేతర గ్రామాలు
గుండ్లపాలెం (మేడికొండూరు)

**గుండ్లపాలెం**, గుంటూరు జిల్లా, మేడికొండూరు మండలానికి చెందిన రెవెన్యూయేతర గ్రామం
## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:మేడికొండూరు మండలం లోని రెవిన్యూయేతర గ్రామాలు
థేలీస్

క్రీ.పూ. 6వ శతాబ్దానికి చెందిన **థేలీస్** (Thales) ను గ్రీకు తత్వశాస్త్ర పితామహుడిగా చెబుతారు. థేలీస్ క్రీ.పూ. 624 లో ఆసియా మైనర్ కోస్తాలోని (ప్రస్తుత టర్కీ) మైలీటస్ నగరంలో జన్మించి, క్రీ.పూ.546 లో చనిపోయినట్లు చరిత్రకారుల అభిప్రాయం. క్రీ.పూ. 585 మే 28న సంభవించిన సంపూర్ణ సూర్య గ్రహణాన్ని థేలీస్ ముందుగానే లెక్కగట్టి జోస్యం చెప్పినట్లుగా తెలుస్తుంది.

## థేల్స్ సిద్ధాంతం
ప్రపంచానికి మూల పదార్థం నీరు. నీటినుండే ఈ సమస్త ప్రపంచం ఉద్భవించింది. అయస్కాంతం ఇనుమును ఆకర్షిస్తుంది. కాబట్టి అయస్కాంతం సజీవ పదార్థం. నీరు ఆవిరి అవుతుంది, కాబట్టి నీరు సజీవ పదార్థం. ఆ విధంగా మొత్తం ప్రకృతి సజీవం. దానికి ఆత్మ ఉంది. ప్రకృతి అంతా దేవతామయం.
****

## ఇవి కూడా చూడండి
ఎపిక్యూరియనిజం - ఎపిక్యురస్ ప్రతిపాదించిన సిద్ధాంతం

వర్గం:తత్వవేత్తలు
వర్గం:గ్రీకు తత్వవేత్తలు
వర్గం:గ్రీకు శాస్త్రవేత్తలు
వర్గం:క్రీ.పూ. 6వ శతాబ్దపు తత్వవేత్తలు
అనగ్జిమాండర్

గ్రీకు తత్వవేత్తలలో మొదటివాడైన థేల్స్ శిష్యుడు అనగ్జిమాండర్. క్రీ.పూ. 610లో మైలీటస్ నగరంలో జన్మించి క్రీ.పూ. 546 లో చనిపోయాడు. ఆ కాలం నాటికి తనకు తెలిసిన భూగోళ పటాన్ని, ఖగోళ పటాన్ని తయారుచేసాడు. "ఆన్ నేచర్" (ప్రకృతి శాస్త్రం) అనే గ్రంధాన్ని రచించాడు.

## అనగ్జిమాండర్ సిద్ధాంతం
విశ్వానికి మూలాధారం నీరు కాదు. ఏదో ఒక అనిశ్చితమైన, అనిర్ధిష్ఠమైనమ, అజ్ఞాతపదార్థం సమస్త స్థలాన్ని ఆవరించి ఉంది. అది అనంతం, అనశ్వరం. ఆ పదార్థం పేరు ఎపీరాన్.

## మూలాలు

## ఇతర లింకులు

* ''Philoctete'' - Anaximandre: Fragments ((Grk icon))  
* ''The Internet Encyclopedia of Philosophy'' - Anaximander 
* Extensive bibliography by Dirk Couprie
* Anaximander entry by John Burnet  contains fragments of Anaximander

వర్గం:గ్రీకు తత్వవేత్తలు
వర్గం:క్రీ.పూ. 610 జననాలు
వర్గం:క్రీ.పూ. 546 మరణాలు
వర్గం:గ్రీకు శాస్త్రవేత్తలు
నగు మోము గల వాని

**నగు మోము గల వాని** అనేది ఒక త్యాగరాజ కీర్తన. ఇది మధ్యమావతి రాగం ఆదితాళంలో కూర్చబడినది.

## కీర్తన

నగు మోము గల వాని 
నగు మోము గల వాని నామనో హరుని జగమేలు శూరూని జానాకివరునీ  ॥ నగు మోము ॥
దేవాది దేవుని దివ్యసుందరుని శ్రీ వాసుదేవూని సీతా రాఘవుని         ॥ నగు మోము ॥
సుజ్ఞాననిధినీ సోమసూర్యాలోచనునీ అజ్ఞానతమమూను అణచూ భాస్కరునీ   ॥ నగు మోము ॥
నిర్మాలాకారుని నిఖిలాఘ హరుని ధర్మార్థ మోక్షంబు దయసేయు ఘనునీ    ॥ నగు మోము ॥
బోధాతొ పలుమారు పూజించి నేనారాధించు శ్రీ త్యాగరాజ సన్నుతునీ	       ॥ నగు మోము ॥


## మూలాలు

## బాహ్య లంకెలు

వర్గం:త్యాగరాజ కీర్తనలు
సూర్య నమస్కారాలు

[thumb|right|250px|[హస్త ఉత్తానాసనం: సూర్య నమస్కారాలలో]]
thumb|250px 

యోగాసనం, ప్రాణాయామం, మంత్రము మరియూ చక్ర ధ్యానం కూడుకుని చేసే సంపూర్ణ సాధనే సూర్య నమస్కారములు. బ్రాహ్మీ ముహూర్తంలో చేస్తే చాలా ఫలితాన్ని ఇస్తాయి. వేద పురాణాలలో సూర్యనమస్కారాల ప్రస్తావన ఉంది. రావణాసురిడితో యుద్దానికి ముందు రాముడుకి అగస్త్య మహముని సూర్య నమస్కారాలను బోధిస్తారు. ఈ శ్లోకాలను వాల్మీకి రామాయణం యుద్ధ కాండలో పఠించ వచ్చు.

## మంత్రాలు

సూర్య నమస్కారాలలో 12 మంత్రాలు ఉన్నాయి. 

సూర్యోదయం వేళలో సూర్యునికి అభిముఖంగా నిలబడి సూర్య నమస్కారాలు చెయ్యాలి.
## ఉపయోగాలు
సూర్య నమస్కారాల వలన ఊపిరితిత్తులు, జీర్ణకోశం, నాడీ మండలం, గుండె మొదలైన అవయవాలన్నీ బలపడి రక్తప్రసారం సక్రమంగా జరిగి అంగసౌష్టవం పెరుగుతుంది. నడుం సన్నబడుతుంది. ఛాతీ వికసిస్తుంది. వీటి వలన రోగ నిరోధక శక్తి పెరుగుతుంది.పన్నెండు భంగిమలతో కూడిన సూర్యనమస్కారాలలో ఒక సంక్షిప్తమైన ప్రాణాయామం, ధ్యానం సమ్మిళితమైన వ్యాయామం ఇమిడి ఉన్నాయి. శ్వాస పై ధ్యాస,వేదాత్మక ప్రార్థనలు వంటి వాటితో ఈ ప్రక్రియలను జోడించాలి. శరీరంలో ఉండే ప్రతి అవయవంలోని విష పదార్థాలను సహజ సిద్ధంగా తొలగించగల ప్రక్రియలివి 

## పద్ధతి

## మూలాలు

వర్గం:యోగా
కోబాల్

thumb
**కోబాల్** (COBOL) పాత తరానికి ఒక కంప్యూటర్ భాష. దీని పూర్తిపేరు *కామన్ బిజినెస్ ఓరియంటెడ్ లాంగ్వేజి*. దీన్ని రూపొందించి కొన్ని దశాబ్దాలు దాటినా ఇప్పటికీ మెయిన్ ఫ్రేమ్ లాంటి కొన్ని కంప్యూటర్లపై ఇంకా వాడుతూనే ఉన్నారు. 1959లో దీన్ని మొట్ట మొదటిసారిగా రూపొందించారు. దీని పేరులో ఉన్నట్టుగానే ఇది ప్రభుత్వ, ప్రభుత్వేతర సంస్థల వ్యాపార ప్రయోజనాల కొరకు రూపొందించబడింది. 2002లో విడుదలైన కోబాల్ ప్రామాణికం ఆబ్జెక్ట్ ఓరియంటెడ్ ప్రోగ్రామింగ్ విధానం,, ఇతర నూతన భాషల లక్షణాలను కూడా ఇముడ్చుకుంది.

## ఇవి కూడా చూడండి

*సి
*సీ ప్లస్ ప్లస్ 
*జావా

## మూలాలు

## బయటి లింకులు
* COBOL-Standard Committee
* COBOLware
* COBOL Tutorial
* OpenCOBOL: Open-source COBOL compiler
* Micro Focus COBOL
* Wildcat Cobol - Open-source .NET compiler
* Cobol User's Group has an extensive collection of links
* Article "Cobol: Not Dead Yet" by Robert Mitchell

వర్గం:సాఫ్టువేరు వ్రాయు భాషలు
సీ ప్లస్ ప్లస్

[thumb|[:en:Bjarne Stroustrup|బ్యాన్ స్తౌస్తుప్, C++ ప్రోగ్రామింగ్ భాష ఆవిష్కర్త]]
**సీ ప్లస్ ప్లస్** సీని పోలి ఉండే మరియొక ప్రాచుర్యం చెందిన భాష. ఇది సీ భాషకు కొనసాగింపు అని చెప్పవచ్చు. ఎందుకంటే సీ ప్లస్ ప్లస్ లో సీ భాషకు ఆబ్జెక్ట్ ఓరియెంటెడ్ ప్రోగ్రామింగ్ విధానాలను జత చేర్చారు. దీన్ని అమెరికాకు చెందిన బెల్ పరిశోధనా సంస్థలో పని చేసే బ్యాన్ స్తౌస్తుప్ అనే కంప్యూటర్ శాస్త్రవేత్త రూపొందించడం జరిగింది. దీని ప్రధాన లక్ష్యం, పెద్ద సాఫ్టువేర్లను రాయడంలో సంక్లిష్టతను ఎదుర్కొనడం కోసమే. అంతే కాక ప్రోగ్రామింగ్ లో అప్పుడప్పుడూ ఉపయోగపడే కొన్ని అల్గారిథమ్‌లు, డేటా స్ట్రక్చర్‌లు లైబ్రరీల రూపంలో రూపొందించబడ్డాయి. దీని వలన ప్రోగ్రాములు వ్రాయడం సులభతరం అవడమే కాకుండా సమయం కూడా ఆదా అవుతుంది.

సీ ప్లస్ ప్లస్ లో hello world ప్రోగ్రాము ఈ విధంగా ఉంటుంది.

 `#include<iostream> 
 int main()
 {
  cout<<"hello world"
 }
 `

## కొత్త ఫీచర్లు
ఫంక్షన్ ఓవర్ లోడింగ్, డీఫాల్ట్ ఆర్గ్యుమెంట్స్, ఇన్ లైన్ ఫంక్షన్సు, క్లాసులు, మొదలైనవి.

## ఇవి కూడా చూడండి
* సీ భాషకు ముందుమాట
* సీ

## మూలాలు

## బయటి లింకులు
* A paper by Stroustrup showing the timeline of C++ evolution (1979-1991)
* Apache C++ Standard Library Documentation
* Standards Committee Page: JTC1/SC22/WG21 - C++
* C++ FAQ Lite by Marshall Cline
* Computer World interview with Bjarne Stroustrup
* CrazyEngineers.com interview with Bjarne Stroustrup 
* The State of the Language: An Interview with Bjarne Stroustrup (August 15, 2008) 

వర్గం:సాఫ్టువేరు వ్రాయు భాషలు
ఫోర్ట్రాన్

**ఫోర్ట్రాన్** అనగా ప్రొసీజర్ ఓరియంటెడ్ కంప్యూటర్ ప్రోగ్రామింగ్ భాష Fortran (FORMula TRANslator) . *ఫార్ములా ట్రాన్సిలేషన్* అనే పదం నుంచి దీని పేరు పెట్టడం జరిగింది. ఇది సంక్లిష్టమైన గణిత సమస్యలను, సైన్సు కు సంభందించిన సమస్యలను పరిష్కరించడానికి చక్కగా సరిపోతుంది. 1950లో IBM వారు సైన్సు, ఇంజనీరింగ్ అప్లికేషన్లలో వాడుకోవడానికి వీలుగా తయారు చేశారు. దీని ప్రధానా సృష్టికర్త జాన్ బాకస్. మొట్టమొదటి ఫోర్ట్రాన్ కంపైలర్ కోసం 18 నెలల సమయం వెచ్చించారు.

**ఫోర్ట్రాన్** ( ఇంగ్లీష్ : ఫోర్ట్రాన్ / పూర్వం ఫోర్ట్రాన్) అనేది 1950 లలో అభివృద్ధి చేయబడిన ప్రోగ్రామింగ్ భాష . అప్పటి నుండి, ఈ భాష యొక్క అనేక వెర్షన్లు విడుదల చేయబడ్డాయి, అవి FORRTAN66, Fortran77, Fortran90, Fortran95. ఇది అభివృద్ధి చేయబడింది IBM  ఒక సూత్రం గా **కోసం** మూల **ట్రాన్** స్లేటర్. ఈ రోజు ద్రవ మెకానిక్‌లను లెక్కించడంలో ఇది చాలా ఉపయోగించబడుతుంది.

కాలిఫోర్నియాలోని IBM యొక్క శాన్ జోస్ శాఖలో ఫోర్ట్రాన్ భాష 1950 లలో శాస్త్రీయ ఇంజనీరింగ్ ఉపయోగం కోసం అభివృద్ధి చేయబడినది, ఇది అర్ధ శతాబ్దానికి పైగా ఈ రంగం యొక్క ప్రాధమిక భాష. సాంద్రీకృత కంప్యూటింగ్ అవసరమయ్యే అనువర్తనాలకు (ఉదా., వాతావరణ సూచన, హైడ్రోడైనమిక్స్, కెమిస్ట్రీ మొదలైనవి) ఇది ఇప్పటికీ ఇష్టపడే ఎంపిక. అధిక-పనితీరు గల కంప్యూటింగ్ కోసం ఇది ఇప్పటికీ విస్తృతంగా ఉపయోగించబడుతున్న భాష  . ప్రపంచంలోని మూడు- స్పీడ్ సూపర్ కంప్యూటర్ల సామర్థ్యాలను కొలిచే బెంచ్‌మార్క్‌లను స్థాపించడానికి, ర్యాంక్ చేయడానికి కూడా ఈ భాష ఉపయోగించబడుతుంది.

ఫోర్ట్రాన్ (ఫోర్ములా ట్రాన్స్లేటర్) భాషను 1957 లో ప్రవేశపెట్టారు.  దీనిని తయారు చేసిన ఐబిఎం ఇన్స్టిట్యూట్ కార్టా యుయెన్ పెక్కాకు . ఫోర్ట్రాన్ భాష అనేక రూపాల్లో ఉద్భవించింది. 

దాని కంపైలర్లు చాలా ఐబిఎం (స్థానిక), హెచ్‌పి, గ్నూ, మరెన్నో వ్రాయబడ్డాయి . ఇది ఒక పంక్తిలో 72 కంటే ఎక్కువ అక్షరాలను వ్రాయదు. రేఖ చివరిలో సెమికోలన్ లేదు. ఈ సందర్భంలో, దీనిని సి / సి ++ వంటి భాషలతో పోల్చవచ్చు, దీనికి బోధన ముగిసిన తర్వాత సెమికోలన్ అవసరం.

## ఫోర్ట్రాన్ యొక్క విభిన్న సంస్కరణలు

* **1956** . ఫోర్ట్రాన్ i

* **1958** . ఫోర్ట్రాన్ II 

* **1959** . ఫోర్ట్రాన్ III

* **1962** . ఫోర్ట్రాన్ IV

* **1964** . ఫోర్ట్రాన్ వి

* **1965** . ప్రామాణిక ECMA ఫోర్ట్రాన్ 

* **1966** . ఫోర్ట్రాన్ 66 (USASI X3.9-1966) 

* **1978** . ఫోర్ట్రాన్ 77 (ANSI X3.9-1978)   · 

* **1991** . ఫోర్ట్రాన్ 90 (ISO / IEC 1539: 1991 అప్పుడు ANSI X3.198-1992) 

* **1992** IEEE 1003.9-1992, పోసిక్స్ ప్రమాణం యొక్క ఫోర్ట్రాన్ 77  .

* **1994** ISO / IEC 1539-2: 1994

* **1997** . ఫోర్ట్రాన్ 95 (ISO / CEI 1539-1: 1997) 

* **1999** ISO / IEC 1539-3: 1999

* **2004** . ఫోర్ట్రాన్ 2003 (ISO / CEI 1539-1: 2004) 

* **2010** . ఫోర్ట్రాన్ 2008 (ISO / CEI 1539-1: 2010)  .

* తదుపరి సంస్కరణ చిన్న మార్పులతో «ఫోర్ట్రాన్ 2015 be అవుతుంది

## మూలాలు

* 

వర్గం:సాఫ్టువేరు వ్రాయు భాషలు
రాముడుపాలెం

**రాముడుపాలెం**, పల్నాడు జిల్లా, నూజెండ్ల మండలానికి చెందిన రెవెన్యూయేతర గ్రామం.



వర్గం:నూజెండ్ల మండలం లోని రెవిన్యూయేతర గ్రామాలు
రిడ్లీ జాకబ్స్

thumb|రిడ్లీ జాకబ్స్
1967, నవంబర్ 26న జన్మించిన **రిడ్లీ జాకబ్స్** (ఆంగ్లం: Ridley Detamore Jacobs) వెస్ట్‌ఇండీస్ దేశానికి చెందిన క్రికెట్ క్రీడాకారుడు. 1990 దశాబ్దం, 2000 దశాబ్దంలలో ఇతడు వెస్ట్‌ఇండీస్ క్రికెట్ జట్టుకు ప్రాతినిధ్యం వహించాడు. 
## టెస్ట్ క్రికెట్
ఎడమచేతి బ్యాట్స్‌మెన్ అయిన రిడ్లీ జాకబ్స్ 31వ యేటా తొలి టెస్ట్ ఆడి తన ఆరేళ్ళ టెస్టు క్రీడా జీవితంలో మొత్తం 65 టెస్ట్ మ్యాచ్‌లు పూర్తిచేసుకునాడు. వికెట్ కీపర్‌గా 65 టెస్టులలో 207 క్యాచ్‌లను వికెట్ల వెనుక పట్టుకున్నాడు. జెఫ్ డూజాన్ తరువాత ఈ ఘనత సాధించిన రెండో వెస్ట్‌ఇండీస్ వికెట్ కీపర్ గా రికార్డు సాధించాడు.

## వన్డే క్రికెట్
రిడ్లీ జాకబ్స్ 147 వన్డేలలో ప్రాతినిధ్యం వహించి 1865 పరుగులు, వికెట్ల వెనుక 160 క్యాచ్‌లు సాధించాడు. వన్డేలలో 19 అర్థ సెంచరీలు సాధించాడు. వన్డేలలో అతని అత్యధిక స్కోరు 80 నాటౌట్.
## బ్రియాన్ లారా సూపర్ ఇన్నింగ్స్‌లోనూ ఇతని పాత్ర
ఇంగ్లాండ్కు విరుద్ధంగా బ్రియాన్ లారా సాధించిన టెస్ట్ చరిత్రలోనే అత్యధిక స్కోరు 400 నాటౌట్ సమయంలో అతడు కూడా క్రీజులో ఉండి సెంచరీతో కదం తొక్కి లారాతో కలిపి భారీ భాగస్వామ్యం జతచేశాడు. అతడు టెస్టులలో సాధించిన 3 సెంచరీలలో దీనికి ప్రత్యేకత ఉంది.
## ప్రపంచ కప్ క్రికెట్
రిడ్లీ జాకబ్స్ 1999, 2003 ప్రపంచ కప్ క్రికెట్‌లలో వెస్ట్‌ఇండీస్‌కు ప్రాతినిధ్యం వహించాడు.
## టెస్ట్ కెప్టెన్‌గా
జాకబ్స్ వెస్ట్‌ఇండీస్ క్రికెట్ జట్టుకు రెండు టెస్టులలో నాయకత్వం వహించాడు. 2002-03లో బంగ్లాదేశ్తో జరిగిన రెండు టెస్టులకు నాయకత్వం వహించి ఆ రెండింటినీ డ్రాగా ముగించాడు.

## మూలాలు

వర్గం:1967 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ క్రికెట్ కెప్టెన్లు
వర్గం:జీవిస్తున్న ప్రజలు
బొమ్మరిల్లు

**బొమ్మరిల్లు** అంటే చిన్న పిల్లలు ఆడుకునే బొమ్మ ఇల్లు. **బొమ్మరిల్లు** అనే పేరు ఈ క్రింది వాటిని కూడా సూచిస్తుంది:

*బొమ్మరిల్లు (పత్రిక)
*బొమ్మరిల్లు (1978 సినిమా)
*బొమ్మరిల్లు (2006 సినిమా)
విన్‌స్టన్ బెంజిమన్

1964, డిసెంబర్ 31న జన్మించిన **విన్‌స్టన్ బెంజమిన్** (Winston Benjamin) వెస్టీండీస్కు చెందిన మాజీ క్రికెట్ క్రీడాకారుడు. 21 టెస్టు మ్యాచ్‌లకు, 85 వన్డే మ్యాచ్‌లకు ఇతడు వెస్టీండీస్ తరఫున ప్రాతినిధ్యం వహించాడు. బెంజమిన్ తన తొలి టెస్టును 1987-88లో భారత్ పై ఢిల్లీలో ఆడినాడు.

## టెస్ట్ క్రికెట్
బెంజిమన్ 1987-88లో తొలిసారిగా భారత్ పై ఢిల్లీలో టెస్ట్ క్రికెట్ ఆరంగేట్రం చేశాడు. 8 టెస్టులు ఆడిన తరువాత 1993 వరకు జట్టులో స్థానం దక్కలేదు. రెండు సంవత్సరాలు ఆడిన తరువాత మళ్ళీ 1994-95లో ఆస్ట్రేలియా పర్యటన తరువాత ఉధ్వాసనకు గురైనాడు. మొత్తం 21 టెస్టు మ్యాచ్‌లు ఆడి 470 పరుగులు, 61 వికెట్లు సాధించాడు. టెస్ట్ క్రికెట్‌లో అత్యధిక స్కోరు 85 పరుగులు. టెస్ట్ బౌలింగ్‌లో అత్యుత్తమ బౌలింగ్ విశ్లేషణ 46 పరుగులకు 4 వికెట్లు.
## వన్డే క్రికెట్
బంజిమన్ మొత్తం 85 వన్డేలలో ప్రాతినిధ్యం వహించి 298 పరుగులు, 100 వికెట్లు సాధించాడు. వన్డేలలో అత్యుత్తమ బౌలింగ్ విశ్లేషణ 22 పరుగులకు 5 వికెట్లు.
## ప్రపంచ కప్ క్రికెట్
బెంజిమన్ 1987, 1992 ప్రపంచ కప్ క్రికెట్‌లో వెస్ట్‌ఇండీస్ జట్టుకు ప్రాతినిధ్యం వహించాడు. 
## కోచ్‌గా
క్రీడాజీవితం అత్యున్నత దశ తరువాత కోచ్‌గా కొత్త అవతారం ఎత్తి లీవార్డ్ ఐలాండ్ జట్టుకు కోచ్‌గా కొద్దికాలం వ్యవహరించాడు. కాని 2005 జూన్లో తొలిగించబడ్డాడు.

## మూలాలు


వర్గం:1964 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:జీవిస్తున్న ప్రజలు
బొమ్మరిల్లు (2006 సినిమా)

**బొమ్మరిల్లు** 2006 సంవత్సరంలో విడుదలైన చలనచిత్రం. భాస్కర్ దర్శకత్వం, దిల్ రాజు నిర్వహణలో చిత్రీకరించిన బొమ్మరిల్లులో సిద్ధార్థ్ నారాయణ్ తో జతగా జెనీలియా ప్రథమ పాత్రల్లో నటించగా ప్రకాష్ రాజ్, జయసుధ లు సిద్ధార్థ్ ధరించిన పాత్రకి తల్లితండ్రులుగా ద్వితీయ పాత్రల్లో నటించారు. ఈ సినిమా బాక్స్-ఆఫీసు సఫాలత్వం వల్లనా తమిళంలో సంతోష్ సుబ్రమణ్యం (2008) గా, బెంగాళీలో భలోబస భలోబస (2008)గా, ఒరియాలో డ్రీంగాళ్ (2009) గా రీ-మేక్ చేయబడింది.

ఈ చలనచిత్రం ముఖ్యంగా తండ్రీ కొడుకుల బంధుత్వం గురించి ప్రస్తావించింది. ఇందులో కొడుకు గురించి అతిగా పట్టించుకునే తండ్రి, తండ్రి వైపు ప్రేమ, కోపం మధ్య నలిగే కొడుకు పడే ఘర్షణ ప్రముఖంగా చూపించడం జరిగింది.

**అవార్డులు.**
ఉత్తమ చిత్రంగా బంగారు నంది పురస్కారం.

ఉత్తమ సహాయ నటుడు, ప్రకాష్ రాజ్

ఉత్తమ నటి స్పెషల్ జ్యూరీ అవార్డు, జెనీలియా

## పాత్రలు-పాత్రధారులు
* సిద్ధార్థ్ నారాయణ్ - సిద్దు
* జెనీలియా - హాసిని
* ప్రకాష్ రాజ్ - అరవింద్
* జయసుధ - లక్ష్మి
* కోట శ్రీనివాసరావు - కనకారవు
* సునీల్ - సత్తి, ఓ మంచి పనోడు
* నేహా బాంబ్ - సుబ్బలక్ష్మి
* తనికెళ్ళ భరణి - సుబ్బలక్ష్మి తండ్రి
* ధర్మవరపు సుబ్రహ్మణ్యం - కాలేజీ ప్రొఫెసర్
* బ్రహ్మానందం - బ్యాంక్ మేనేజర్
* సుదీప

## బొమ్మరిల్లు చిత్ర కథ
సిద్ధు వాళ్ళ నాన్న తనకు అవసరమైనవన్ని తన ఇష్ట ప్రకారం చేస్తున్నాను అని అనుకొంటున్నాడు. కాని సిద్ధుకి వాళ్ళ నాన్న చేసే విషయాలేమి నచ్చవు. సిద్ధు వాళ్ళ నాన్న తనకి చెప్పకుండా పెళ్ళి సంబంధం తీసుకొస్తాడు. కాని సిద్ధు హాసిని అనే అమ్మాయిని ప్రేమిస్తాడు. ఈ విషయం కొన్ని రోజుల తరువాత సిద్ధు వాళ్ళింట్లో తెలుస్తుంది. సిద్ధు వాళ్ళ నాన్నకి ఈ విషయం నచ్చదు. అప్పుడు సిద్ధు హాసిని వారం రోజులు మన ఇంట్లో ఉంటే తను మనకు అనుగుణంగా అనుకూలంగా ఏలా ఉండాలో తెలుసుకుని ఆ విధంగా తాను మారుతుంది అప్పుడు మీ అందరికి సరేనా అని అంటాడు. వారం రోజుల్లో అది సాధ్యమయ్యే పని కాదు అని వాళ్ళ నాన్న అంటాడు. నేను సాధ్యమని నిరూపిస్తాను అని చెప్పి, ఆ అమ్మాయిని సిద్ధు తన ఇంటికి తీసుకొస్తాడు. సిద్ధు హాసినిని తన ఇంటికి తీసుకొచ్చిన తరువాత సిద్ధు వాళ్ళ నాన్నకి సిద్ధు గురించి కొన్ని నిజాలు తెలుస్తాయి. అప్పుడు సిద్ధు వాళ్ళ నాన్నకి తన మనస్తత్వాన్ని తండ్రి తన దగ్గర చూపించిన తీరును వివరించి చెప్తాడు. ఆ తరువాత సిద్ధు, హాసిని ఒకటవుతారు.

## పాటలు

## మూలాలు

## బయటి లింకులు

వర్గం:నంది ఉత్తమ చిత్రాలు
వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:సిద్దార్థ్ నటించిన సినిమాలు
వర్గం:జెనీలియా నటించిన సినిమాలు
వర్గం:జయసుధ నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:తనికెళ్ళ భరణి సినిమాలు
వర్గం:సునీల్ నటించిన సినిమాలు
వర్గం:దిల్ రాజు నిర్మించిన సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
వర్గం:బ్రహ్మానందం నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
మిమిక్రీ

**మిమిక్రీ** (Mimicry) అనేది అనేక శబ్దాలను నోటితో అనుకరించగలిగే ఒక అపురూపమైన కళ. కొన్ని సంధర్బాలలో వ్యక్తుల ప్రవర్తనలను కూడా అనుకరిస్తారు. దీనినే తెలుగులో **ధ్వన్యనుకరణ** అంటారు. ఆంధ్రప్రదేశ్ లో నేరెళ్ళ వేణుమాధవ్ అనే ప్రసిద్ధి గాంచిన మిమిక్రీ కళాకారుని పేరు వినని వారుండరంటే అతిశయోక్తి కాదు. ఉదాహరణకు మిమిక్రీ కళాకారులు,వివిధ సినిమా, నాటక కళాకారుల గొంతుకనూ, పక్షులు, జంతువులు చేసే శబ్దాలనూ, వివిధ వాయిద్య పరికరాలు చేసే శబ్దాలనూ, వివిధ వాహనాలు వెలువరించే శబ్దాలను నోటితో పలికిస్తుంటారు.

## మిమిక్రీ కళాకారులు
*నేరెళ్ళ వేణుమాధవ్
*హరికిషన్
*జల్లారపు రమేశ్

## తెలుగు భాషలో ధ్వన్యనుకరణం
ధ్వన్యనుకరణలో శబ్దాన్ని అనుకరణ చేస్తాము. అయితే తెలుగు భాషలో కొన్ని కొన్ని పనులకు మన పూర్వులు కొన్ని పేర్లు పెట్టారు. ఠంగుఠంగుమని గంట కొట్టడం, గలగల పారడం, కిలకిల నవ్వడం మొదలైనవి. ఆయా సందర్భాలలో మనం వీటిని ఉపయోగిస్తుంటాం లేదా విని ఆస్వాదిస్తుంటాం.

## ఉపయక్త గ్రంథ సూచి
# మిమిక్రి-మిమిక్రి- బి.శ్రీనివాస్
# మిమిక్రీ పాఠాలు-బి.శ్రీనివాసరావు

## ఇవి కూడా చూడండి

* నేరెళ్ళ వేణుమాధవ్
* మిమిక్రీ శ్రీనివాస్
* లోకనాథం నందికేశ్వరరావు
* వేణుమాధవ్
* హరికిషన్
* మిమిక్రీ శ్రీనివాస్ (శ్రీకాకుళం)
* ఆంథోని రాజ్
* ఎంఆర్‌ ప్రసాద్‌
* లోహిత్ కుమార్

* కళాభవన్ నవాస్

వర్గం:కళలు
వర్గం:తెలుగు వ్యాకరణం
నంది ఉత్తమ నటులు

thumb|ఉప్పలపాటి వెంకట కృష్ణంరాజు (తెలుగు సినిమా కథానాయకుడు,నంది ఉత్తమ నటుడు)నంది పురస్కారాలు పొందిన ఉత్తమ నటులు

వర్గం:నంది పురస్కారాలు
వర్గం:సినిమా జాబితాలు
గణపతి (నాటకం)

thumb|261x261px|గణపతి (నాటకం) రచయిత చిలకమర్తి లక్ష్మీనరసింహం దృశ్యచిత్రం
**గణపతి (నాటకం),** చిలకమర్తి లక్ష్మీనరసింహం రచించిన హాస్య నాటకం. దీనిని గణపతి నవల ఆధారంగా అదే పేరుతో రేడియో నాటకంగా నిర్మించారు. ఇది ఆల్ ఇండియా రేడియోలో తెలుగు భాషలో 1960, 1970 లలో ప్రసారం చేయబడింది. ఈ హాస్య నాటకాన్ని వినడానికి ప్రజలు రేడియో సెట్ల దగ్గర సమూహాలలో గుమిగూడడంతో ఆ రోజుల్లో ఇది చాలా విజయవంతంగా ఉండేది. మొదటగా ఇది 1967లో ఆకాశవాణి విజయవాడ కేంద్రం వారు బందా కనకలింగేశ్వరరావు వారి పర్యవేక్షణలో రూపొందించారు.ఈ నాటకం రేడియోలో హైదరాబాదు కేంద్రం నుండి ప్రసారమైంది. ఆ రికార్డింగు ఇప్పుడు సీడీ లేదా కేసెట్టు రూపంలో దొరుకుతోంది (http://allindiaradio.org/Akashvanisangeet/archive.html )

## పాత్రలు-పాత్రధారులు

* పంతులు – పుచ్చా పూర్ణానందం 
* నాగేసు – చిరంజీవి భీమరాజు మోహన్ 
* చలపతి – చిరంజీవి కె. కుటుంబరావు 
* సింగమ్మ – పి. సీతారత్నం 
* గణపతి – నండూరి సుబ్బారావు 
* నాగన్న – ఉప్పలూరి రాజారావు 
* మాచమ్మ – ఎ. పూర్ణిమ 
* అమ్మమ్మ – పేరు ప్రకటించలేదు.
* రంగన్న – సండూరి వెంకటేశ్వర్లు 
* మహదేవశాస్త్రి - శిష్ట్లా ఆంజనేయ శాస్త్రి 
* భజంత్రీ – బందా 
* ఓవర్సీ – సి. రామ్మోహనరావు 
* గరుడాచలం – సంపూర్ణ రాజరత్నం 
* సూత్రధారుడు – ప్రయాగ నరసింహ శాస్త్రి 
* భద్రాచలం – చిరంజీవి కె. కూర్మనాధం

## మూలాలు

## భాహ్య లంకెలు
* 
* 

వర్గం:సాంఘిక నాటకాలు
స్వర్గం

*అయోమయ నివృత్తికి చూడండి [[స్వర్గం (సినిమా)]]*

**స్వర్గం** ఒక నమ్మకం. స్వర్గం గురించి అనేక మూలాల నుండి వివిధ రకాల నమ్మకాలు ఉన్నా, సాధారణంగా స్వర్గాన్ని విశ్వసించేవారి యొక్క నమ్మకాలు ఆ వ్యక్తి ఏ మతసంప్రదాయానికి లేదా తెగకు చెందినవాడు అన్న విషయంపై ఆధారపడి ఉంటుంది. కొన్ని మతాలు మరణం తర్వాత ఆత్మలు అమరత్వంతో ప్రశాంత జీవనం గడిపే ఒక ప్రదేశంగా స్వర్గాన్ని సూచిస్తాయి. సాధారణంగా స్వర్గం అనంతంగా సాగే ఒక ఆనందమయ ప్రదేశంగా భావిస్తారు. 
మంచి పనులు చేసిన వాళ్ళు స్వర్గానికి వెళతారు. చెడ్డ పనులు చేసిన వాళ్ళు నరకంకు వెళతారు.

## హిందువుల స్వర్గం
దేవతలుతో పాటు నివాసం. అమృతం దొరుకుతుంది. రంభ ఊర్వశి మేనక తిలోత్తమ లాంటి దేవకన్యలు స్వర్గలోక వాసుల్ని ఆనందపరుస్తారు. ఈ స్వర్గ లోకానికి అధిపతి ఇంద్రుడు.

## యూదా క్రైస్తవుల స్వర్గం
స్వర్గార్హత పొందిన భక్తులు ఆడా మగా తేడా లేకుండా దేవదూతల్లాగా మారిపోతారు.అందమైన దేవకన్యలెవరూ దొరకరు. జీవనది నీళ్ళు త్రాగి జీవవృక్ష ఫలాలు తింటారు.దేవుడే నిత్యం దర్శనమిస్తూ ఉంటాడు.నిరంతరం దైవారాధనే. బైబిల్ ప్ర్రకారం స్వర్గం భూమికి ఎంతో దూరంలో లేదు. దేవదూతలు తరుచుగా భూమికి వచ్చిపోయే వారు.

## ముస్లిముల స్వర్గం
స్వర్గార్హత పొందిన భక్తులకు చల్లనితోటల్లో విడిది . సెలయేళ్ల నీళ్ళు.శొంఠికలిపిన ద్రాక్షారసం అందించే అందమైన దేవకన్యలు.

## స్వర్గంపై విమర్శలు
నాస్తికులు స్వర్గం యొక్క ఉనికిని ప్రశ్నిస్తారు. కొంతమంది నాస్తికులు స్వర్గం అనే భావన మంద మత్తుమందు (ఓపియేట్ ఆఫ్ ది మాసెస్) - మనుషులు జీవితంలోని యాతనను మరిచిపోవటానికి ఉపయోగించే సాధనం లేదా అధికారంలో ఉన్నవారు మరణం తర్వాత తాయిలంలా చూపించి ప్రజలను ఒక జీవనవిధానానికి బానిసలుగా మార్చటానికి ఉపయోగించే సాధనం అని భావిస్తారు. అనార్కిస్ట్ ఎమ్మా గోల్డ్‌మన్ స్వర్గంపై తన భావనను వ్యక్తపరుస్తూ *"అచేతనంగానో, సచేతనంగానో, చాలామంది ఆస్తికులు దేవతలు, దెయ్యాలు, స్వర్గం, నరకం, వరాలు, శాపాలు ప్రజలను అదుపులో పెట్టడానికి, సంతృప్తంగా ఉంచడానికి, సాధుస్వభావులుగా ఉంచడానికి ఉపయోగించే కొరడాగా చూస్తున్నారు."* అని వ్రాసింది. సిక్కు మతస్తులు దైవ విశ్వాసులులైనప్పటికీ వారు స్వర్గ నరకాలని నమ్మరు.

## ఇవి కూడా చూడండి
* స్వర్గం నరకం, దాసరి నారాయణరావు సినిమా.

## మూలాలు

వర్గం:నమ్మకాలు
నైలు నది

[right|thumb|150px|[:en:Composite image|కాంపోజిట్ కృత్రిమ ఉపగ్రహం ద్వారా తీసిన వైట్ నైల్ చిత్రం (ఇదీ చూడండి నైలునది డెల్టా ప్రాంతం) ]]
**నైలు నది** : (ఆంగ్లం : **Nile**) (అరబ్బీ భాష : النيل " అల్-నీల్"), ఆఫ్రికాలో ఉత్తర వాహినిగా ప్రవహించే, ప్రపంచం లోకెల్లా అతి పొడవైన నది..కానీ ఈ మధ్య కాలంలో వెలువడిన కొన్ని పరిశోధనల ఆధారంగా అమెజాన్ నది పొడవై ఉండవచ్చునని కొద్ది మంది భావిస్తున్నారు.
దీని పొడవు 6650 కి.మీ. నైలు నదికి ప్రధానంగా రెండు ఉపనదులున్నాయి. ఒకటి వైట్ నైల్, మరొకటి బ్లూ నైల్. వీటిలో రెండో ఉపనదిలో ఎక్కువ నీరు ప్రవహిస్తుంటుంది. ఎక్కువ భూమిని కూడా సారవంతం చేస్తుంది. కానీ మొదటిది రెండో దాని కన్నా పొడవైనది. ఈ రెండు నదులూ సూడాన్ రాజధానియైన ఖార్టూమ్ దగ్గర కలుస్తాయి.

నది ఉత్తర భాగం సుడాన్ నుంచి ఈజిప్ట్ వరకు చాలా భాగం ఎడారి గుండా ప్రవహిస్తున్నది. ఈజిప్ట్ దేశం నీటికోసం, ప్రాచీన కాలంనుంచీ ఈ నదిపైనే ఆధారపడి ఉంది. ఈజిప్టు జనాభాలో సముద్ర తీర ప్రాంతాల్లో వారిని మినహాయిస్తే మిగతా వారిలో చాలాభాగం ఈ నది పరీవాహక ప్రాంతాల్లోనే నివాసం ఏర్పరుచుకున్నారు. అంతేకాక ప్రాచీన ఈజిప్టుకు చెందిన చారిత్రక ప్రదేశాలన్నీ ఈ నది ఒడ్డునే కనిపిస్తాయి. ఇది మధ్యధరా సముద్రంలో కలిసే చోట పెద్ద డెల్టాను ఏర్పరుస్తుంది. ఈజిప్టును "నైలునదీ ప్రసాదం" అనికూడా అంటారు.నైలు నది ఈజిప్టు వరప్రసాదంగా చెబుతారు.

## దృశ్యమాలిక

Image:Nile.jpg|ఈజిప్టు లోని లక్జర్, అస్వాన్ ల మధ్య క్రూజ్‌బోట్ నుండి తీసిన దృశ్యం.
Image:Dhows on the Nile.jpg|అశ్వాన్ డ్యాం వద్ద దృశ్యం
Image:EternalNile.JPG|నైలునది తీరాన మార్ష్
Image:Africa11 016.jpg|ఉగాండాలో నైలు నది.


## మీడియా


Image:Nile-River1.ogg|నైలునదీ పరీవాహక ప్రాంతంలోని పర్వతాల దృశ్యం
Image:Nile-River-Cruise.ogv|నైలునది ఒడ్డున నివసిస్తున్న ప్రజలు


## మూలాలు

వర్గం:నదులు
వర్గం:ఈజిప్టు
వంగిపురం హరికిషన్

**వంగిపురం హరికిషన్** (1963, మే 30 - 2020, మే 23) ఆంధ్రప్రదేశ్ కు చెందిన మిమిక్రీ కళాకారుడు. ఒక గంటలో 100మంది గొంతులను అనుకరించి ‘శత కంఠ ధ్వన్యనుకరణ ధురీణ’ బిరుదును పొందాడు.

## జీవిత విశేషాలు
1963, మే 30న ఏలూరులో రంగమణి, వి.ఎల్.ఎన్.చార్యులు దంపతులకు జన్మించాడు.

## మిమిక్రి
అతను 8 సంవత్సరాల వయసులోనే తమ గురువుల కంఠాల్నీ, బంధువులు కంఠాల్నీ అనుకరించడం ప్రారంభించి మెల్లగా సమాజంలోని ప్రముఖుల, క్రికెట్ కళాకారుల, రాజకీయ నాయకుల, సినీ తారల, కవుల, గాయకుల గొంతును అనుసరించడం నేర్చుకున్నాడు. అంతేకాక పశుపక్ష్యాదుల శబ్దాలు, యంత్రాలు చేసే శబ్దాలు, సంగీత వాద్య పరికరాల శబ్దాలను పలికించడం నేర్చుకున్నాడు.తన మొట్టమొదటి మిమిక్రీ ప్రదర్శన 1971 మే 12న విజయవాడలో తాను చదువుతున్న పాఠశాలలోనే జరిగింది. దేశ విదేశాల్లో 10 వేలకు పైగా మిమిక్రీ ప్రదర్శనలు ఇచ్చాడు.  టీవీ కార్యక్రమాల్లో , సీరియల్స్, సినిమాల్లో నటించాడు. హైదరాబాద్‌లోని ఆల్‌ సెయింట్‌ హైస్కూల్‌లో 12 ఏళ్ళపాటు మ్యాథ్స్‌, ఫిజిక్స్‌ ఉపాధ్యాయుడిగా, తరువాత పొట్టి శ్రీరాములు తెలుగు విశ్వవిద్యాలయం లో మిమిక్రీ లెక్చరర్‌గా పనిచేశాడు.

## మరణం
హైదరాబాద్‌లోని ఓ ప్రైవేట్ ఆస్పత్రిలో చికిత్సపొందుతూ 2020, మే 23న మరణించాడు.

## మూలాలు

## ఇతర లింకులు
* 
* 
* 

వర్గం:మిమిక్రీ కళాకారులు
వర్గం:1963 జననాలు
వర్గం:2020 మరణాలు
వర్గం:తెలుగు సినిమా నటులు
వర్గం:టెలివిజన్ నటులు
శోభన

నాట్యంలోనూ, నటనలోనూ ప్రసిద్ధి చెందిన లలిత, పద్మిని, రాగిణిల మేనకోడలైన **శోభన**, విక్రమ్ (నాగార్జున తొలి చిత్రం, హీరో ఆధారంగా తీయబడింది 1985) ద్వారా తెలుగు తెరకు పరిచయమైంది. సుమన్ తో శ్రీమతి కానుక 1986 మార్చియు రెండిళ్ళ పూజారి 1993, చిరంజీవితో రౌడీ అల్లుడు, బాలకృష్ణతో మువ్వగోపాలుడు, నారీనారీ నడుమమురారి, వెంకటేష్‌తో, మోహన్ బాబుతో (అల్లుడుగారు, రౌడీగారు, ఇటీవల గేమ్) మొదలైనవారితో నటించింది. తెలుగుతోపాటు మలయాళ, తమిళ, హిందీ చిత్రాల్లో నటించింది. చంద్రముఖి (రజనీకాంత్) చిత్రానికి మూలమైన మలయాళ చిత్రం *మణిచిత్రతాళు*లో అద్భుతంగా నటించి అవార్డు పొందింది.

1980లలో భారతదేశంలో ప్రతిభావంతులైన కళాకారిణులలో ఈమెను ఒకరిగా చెప్పుకోవచ్చు. అందంలోను నటనలోనే కాక నాట్యంలో కూడా ఆద్భుతంగా రాణిస్తున్న వ్యక్తి ఈమె. ఆమె చెన్నై లోని చిదంబరం నాట్య అకాడెమీలో శిక్షణ పొందినది. ఆమె గురువు పేరు చిత్రా విశ్వేశ్వరన్ . భరత నాట్యంలో ఎంతో ముఖ్యమైన *అభినయాన్ని * ప్రదర్శించడంలో ఆమె దిట్ట. నేటి తరానికి చెందిన ఎందరో కళాకారిణులు ఈమె దగ్గర నటనలోను, నాట్యంలోను శిక్షణ తీసుకుంటున్నారు.

1994లో ఆమె కళార్పణ అనే సంస్థకు అంకురార్పణ చేసింది. ఈ సంస్థ యొక్క ముఖ్యోద్దేశం భరతనాట్యంలో శిక్షణ, భారతదేశమంతటా నృత్యవార్షికోత్సవాలు నిర్వహించడం.

నటి శోభన 2024 లోక్‌సభ ఎన్నికలలో తిరువనంతపురం నుంచి బిజెపి అభ్యర్థిగా పోటీ చేస్తున్న రాజీవ్ చంద్ర శేఖర్కు ఆమె మద్దతు తెలిపింది.

## పురస్కారాలు
1994లో విడుదలైన *మణిచిత్రతళు* అనే మలయాళ సినిమాకు గాను ఆమెకు భారత ప్రభుత్వం నుంచి తొలిసారిగా జాతీయ ఉత్తమ నటి పురస్కారం లభించింది. తరువాత 2001 వ సంవత్సరంలో ప్రముఖ దక్షిణాది నటి రేవతి దర్శకత్వం వహించిన *మిత్ర్ మై ఫ్రెండ్* అనే ఆంగ్ల చిత్రానికి గాను రెండవసారి జాతీయ ఉత్తమ నటి పురస్కారాన్ని అందుకుంది. 

శోభన 2025 సంవత్సరానికిగాను కేంద్రం ప్రభుత్వం ప్రతిష్ఠాత్మక పద్మభూషణ్ అవార్డును ప్రకటించగా, మే 27న ఢిల్లీలోని రాష్ట్రపతి భవన్‌లో జరిగిన కార్యక్రమంలో భారత రాష్ట్రపతి ద్రౌపది ముర్ము చేతుల మీదుగా అవార్డును అందుకుంది.

## శోభన నటించిన తెలుగు చిత్రాలు

* మార్చండి మన చట్టాలు (1984)
* విక్రమ్ (1986)
* విజృంభణ (1986)
* అజేయుడు (1987)
* త్రిమూర్తులు (1987)
* మువ్వగోపాలుడు (1987)
* అభినందన (1988)
* రుద్రవీణ (1988)
* అల్లుడుగారు (1990)
* కోకిల (1990)
* టైగర్ శివ (1990)
* నారీ నారీ నడుమ మురారి (1990)
* అల్లుడు దిద్దిన కాపురం (1991)
* ఏప్రిల్ 1 విడుదల (1991)
* కీచురాళ్లు (1991)
* రౌడీ అల్లుడు (1991)
* రౌడీగారి పెళ్ళాం (1991)
* అప్పుల అప్పారావు (1992)
* అహంకారి (1992)
* హలో డార్లింగ్ (1992)
*అసాధ్యులు (1992)
* ఛాంపియన్ (1992)
* రక్షణ (1993)
* నిప్పురవ్వ (1993) (ప్రత్యేక నృత్యం) 
* సూర్యపుత్రులు (1997)
* గేమ్ (2006)
* పరిణయం (2021) - మలయాళం సినిమా ‘వరనే అవశ్యముంద్’ డబ్బింగ్

## అవార్డులు & గుర్తింపులు

## ఇవి కూడా చూడండి
* శోభన నటించిన సినిమాల జాబితా   
## మూలాలు

వర్గం:తెలుగు సినిమా నటీమణులు
వర్గం:1966 జననాలు
వర్గం:భారత జాతీయ చలనచిత్ర పురస్కార విజేతలు
రాంనరేష్ శర్వాన్

1980, జూన్ 23న జన్మించిన **రాంనరేష్ శర్వాన్** (Ramnaresh Ronnie Sarwan) వెస్ట్‌ఇండీస్కు చెందిన క్రికెట్ క్రీడాకారుడు. ఇతడు భారతీయ-గుయానా సంతతికి చెందినవాడు. 2000 మేలో బార్బడస్లో పాకిస్తాన్ పై మొదటి టెస్ట్ ఆడినప్పటినుంచి క్రమంతప్పకుండా ఇతడు వెస్ట్‌ఇండీస్ క్రికెట్ జట్టుకు ప్రాతినిధ్యం వహిస్తున్నాడు. మొదటి టెస్ట్ తొలి ఇన్నింగ్సులోనే 84 పరుగులు సాధించి అందరినీ ఆకట్టుకున్నాడు.

## టెస్ట్ క్రికెట్
2000లో పాకిస్తాన్‌పై తొలి టెస్టు మ్యాచ్ ఆడి అంతర్జాతీయ క్రికెట్‌లో ఆరంగేట్రం చేసిన శర్వాన్ ఇప్పటి వరకు 67 టెస్టులలో 4303 పరుగులు సాధించాడు. టెస్టులలో అతడి అత్యధిక స్కోరు 261 (నాటౌట్). టెస్టులలో 9 సెంచరీలు, 26 అర్థసెంచరీలు కూడా సాధించాడు. తొలి టెస్ట్ తొలి ఇన్నింగ్సులో 84 పరుగులు చేసిన శర్వాన్ 2001 మార్చిలో దక్షిణాఫ్రికాపై 91 పరుగులవద్ద రనౌట్ అయి తొలి శతకాన్ని జారవిడుచుకున్నాడు. 2002 అక్టోబర్లో భారత్ పై చెన్నైలో 78 పరుగులు చేసి సెంచరీ సాధించే మరో అవకాశాన్ని వదులుకున్నాడు. ఇలా 4 పర్యాయాలు 75పైగా పరుగులు చేసి ఔటై చివరికి ఢాకాలో బంగ్లాదేశ్ పై తొలి శతకాన్ని నమోదుచేశాడు. 2004 జూన్లో బంగ్లాదేశ్ పైనే 261 (నాటౌట్) పరుగులు సాధించి తన అత్యుత్తమ స్కోరును మెరుగుపర్చుకున్నాడు. అప్పుడప్పుడు బౌలింగ్ చేసే శర్వాన్ టెస్టులలో 23 వికెట్లు కూడా పడగొట్టినాడు.
## వన్డే క్రికెట్
శర్వాన్ ఇప్పటివరకు 124 వన్డేలలో ప్రాతినిధ్యం వహించి 4099 పరుగులు సాధించాడు. ఇందులో 3 సెంచరీలు, 26 అర్థసెంచరీలు ఉన్నాయి. వన్డేలలో అతడి అత్యధిక స్కోరు 115 నాటౌట్. వన్డేలలో 12 వికెట్లు కూడా సాధించాడు.
## ప్రపంచ కప్ క్రికెట్
శర్వాన్ వెస్ట్‌ఇండీస్ జట్టు తరఫున 2003, 2007 ప్రపంచ కప్ క్రికెట్‌లో పాల్గొన్నాడు.
## వెస్ట్‌ఇండీస్ కెప్టెన్‌గా
వెస్ట్‌ఇండీస్ క్రికెట్ దిగ్గజం బ్రియాన్ లారా రిటైర్‌మెంట్ అనంతరం 2007, ఏప్రిల్ 29న శర్వాన్‌కు నాయకత్వ బాధ్యతలు అప్పగించబడింది.
## రికార్డులు
2006, జూన్ 23న తన 26 పుట్టినరోజు నాడు ఒకే ఓవర్‌లో భారత్ పై ఆడుతూ మునాఫ్ పటేల్ వేసిన ఆరు బంతులను కూడా బౌండరీ దాటించి ఈ ఘనత సాధించిన మూడవ బ్యాట్స్‌మెన్‌గా రికార్డు సృష్టించాడు. (ఈ ఘనత పొందిన తొలి క్రికెటర్ భారత్‌కు చెందిన సందీప్ పాటిల్).
## బయటి లింకులు
*Cricinfo player profile
*Cricket Fans Articles about Ramnaresh Sarwan

వర్గం:1980 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ క్రికెట్ కెప్టెన్లు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:జీవిస్తున్న ప్రజలు
జిమ్మీ ఆడమ్స్

1968, జనవరి 9న జన్మించిన **జిమ్మీ ఆడమ్స్** (James Clive Jimmy Adams) వెస్ట్‌ఇండీస్కు చెందిన మాజీ క్రికెట్ క్రీడాకారుడు, కెప్టెన్. ఎడమచేతి బ్యాటింగ్, ఎడమచేతితో బౌలింగ్ చేయగల ఆడమ్స్ మంచి ఫీల్డర్ కూడా.ఆవసమైనప్పుడు వికెట్ కీపర్ విధులను కూడా నిర్వర్తించాడు. 1992లో దక్షిణాఫ్రికాపై బ్రిడ్జిటౌన్లో తొలి టెస్ట్ ఆడినాడు.

## టెస్ట్ క్రికెట్
ఆడమ్స్ టెస్టులలో ఆరంగేట్రం చేసిన వెంటనే తన ప్రతిభను చూపడం ప్రారంభించాడు. తన తొలి 12 టెస్టులలోనే 87 సగటుతో 1132 పరుగులు సాధించాడు. ఇలాంటి రికార్డు ఆస్ట్రేలియా క్రికెట్ దిగ్గజం డొనాల్డ్ బ్రాడ్‌మెన్కు తప్ప ఎవరికీ లేకపోవడం విశేషం. 1995లో ఇంగ్లాండు పర్యటనలో గాయపడటంతో అంతర్జాతీయ క్రికెట్‌లో ఒడిదుడుకులు ఎదుర్కొన్నాడు. 2000లో బ్రియాన్ లారా నుంచి వెస్ట్‌ఇండీస్ నాయకత్వ బాధ్యతలు స్వీకరించాడు. స్వయంగా జట్టులో స్థానం కోసం పోరాడుతున్న సమయంలో కెప్టెన్‌గా కూడా బాధ్యతలు చేపట్టడంతో దేనికీ న్యాయం చేయలేకపోయాడు. ఆస్ట్రేలియాతో సీరీస్ 5-0 తేడాతో చిత్తుగా ఓడి కెప్టెన్‌గానే కాకుండా తాను స్వయంగా జట్టులో స్థానం కోల్పోయాడు. ఆ తరువాత కార్ల్ హూపర్కు నాయకత్వ బాధ్యతలు అప్పగించారు.

1992 నుంచి 2001 వరకు మొత్తం 54 టెస్టులు ఆడి 41.26 సగటుతో 3012 పరుగులు సాధించాడు. అందులో 6 సెంచరీలు, 14 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 208 (నాటౌట్). టెస్టులలో 27 వికెట్లు కూడా సాధించాడు.
## వన్డే క్రికెట్
1992లో పాకిస్తాన్ పై తొలి వన్డే ఆడినప్పటి నుంచి 2001లో ఆస్ట్రేలియాపై మెల్బోర్న్లో చివరి వన్డే ఆడే వరకు మొత్తం 127 మ్యాచ్‌లలో 28.62 సగటుతో 2204 పరుగులు సాధించాడు. అందులో 14 అర్థసెంచరీలు ఉన్నాయి. వన్డేలలో అతడి అత్యధిక స్కోరు ఆస్ట్రేలియాపై సాధించిన 82 పరుగులు. వన్డేలలో 43 వికెట్లు కూడా సాధించాడు. వన్డేలలో అత్యుత్తమ బౌలింగ్ విశ్లేషణ పాకిస్తాన్ పై అడిలైడ్లో సాధించిన 37 పరుగులకు 5 వికెట్లు.
## జట్టు కెప్టెన్‌గా
జిమ్మీ ఆడమ్స్ 15 టెస్టులకు నాయకత్వం వహించాడు. అందులో నాలిగింటిలో విజయం సాధించగా, 8 టెస్టులలో పరాజయం పొందినాడు. మిగితా 3 టెస్టులు డ్రాగా ముగిసాయి. వన్డేలలో 26 మ్యాచ్‌లకు నాయకత్వం వహించి పదింటిని గెలిపించగా, 14 వన్డేలలో పరాజయం లభించింది. మరో రెండింటిలో ఫలితం తేలలేదు.
## ప్రపంచ కప్ క్రికెట్
జిమ్మీ ఆడమ్స్ 1996, 1999 ప్రపంచ కప్ క్రికెట్ పోటీలలో వెస్ట్‌ఇండీస్ తరఫున ప్రాతినిధ్యం వహించాడు.
## బయటి లింకులు
*Cricinfo player profile of Jimmy Adams
*Jimmy Adams Management
*HowSTAT! statistical profile of Jimmy Adams

వర్గం:1968 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ క్రికెట్ కెప్టెన్లు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:వికెట్ కీపర్లు
పంజాబ్ నేషనల్ బ్యాంకు

**పంజాబ్ నేషనల్ బ్యాంకుCall.09635853981** (Punjab National Bank - PNB) ను 1895లో లాహోర్లో లాలా లజపతి రాయ్ గారు స్థాపించారు. ప్రస్తుతం దేశవ్యాప్తంగా 4500 పైగా శాఖలతో రెండో అతిపెద్ద ప్రభుత్వరంగ వాణిజ్య బ్యాంకుగా కొనసాగుతున్నది. భారతీయులు భారతదేశంలో స్థాపించిన బ్యాంకులలో ఇది మొదటిది. 1969, జూలై 19 నాడు ఇందిరాగాంధీ ప్రభుత్వం జాతీయం చేయబడిన 14 బ్యాంకులలో ఇది ఒకటి.

## చరిత్ర
భారతదేశపు మొట్టమొదటి స్వదేశీ బ్యాంకు అయిన పంజాబ్ నేషనల్ బ్యాంక్ 1895 ఏప్రిల్ 12 న లాహోర్ లో రూ .2 లక్షల అధీకృత మూలధనం, రూ .20,000 వర్కింగ్ క్యాపిటల్ తో తన కార్యకలాపాలను ప్రారంభించింది. లాలా లజపతిరాయ్,  ఇ.సి.జెస్సావాలా, బాబూ కాళీ ప్రసోనో రాయ్, లాలా హర్కిషన్ లాల్, సర్దార్ దయాల్ సింగ్ మజిథియా వంటి  దేశభక్తులు భారతీయులు నిర్వహించే మొదటి బ్యాంకును స్థాపించడం ద్వారా వ్యక్తీకరించడంలో ధైర్యాన్ని ప్రదర్శించారు.

1882 నాటి ఇండియన్ కంపెనీల చట్టం VI ప్రకారం ఏర్పాటైన ఈ బ్యాంకు వివేకవంతమైన బ్యాంకింగ్ సాంప్రదాయిక వ్యవస్థతో దేశంలోని ప్రధాన బ్యాంకింగ్ సంస్థలలో ఒకటిగా తనను తాను దృఢంగా నిలిచింది.బ్యాంకు చరిత్రలో వివిధ కాలాల్లో 7 ప్రైవేటు రంగ బ్యాంకులను స్వాధీనం చేసుకోవడం/విలీనం చేయడం ద్వారా బ్యాంకు అభివృద్ధికి దోహద పడింది. పంజాబ్ నేషనల్ బ్యాంకు సాంకేతిక పరిజ్ఞానాన్ని స్వీకరించడంలో గణనీయమైన పురోగతిని సాధించి తన వినియోగదారులకు సేవలను అందిస్తుంది.

## బ్యాంకు కాలరేఖ
* 1895 : లాహోర్‌లో బ్యాంకు స్థాపన.
* 1904 : కరాచి, పెషావర్ లలో శాఖల స్థాపన.
* 1939 : భగవాన్‌దాస్ బ్యాంకు విలీనం.
* 1947 : దేశవిభజన ఫలితంగా కరాచిలో ఉన్న బ్యాంకు ఆస్తులను పోగొట్టుకుంది. పాకిస్తాన్ లో కూడా బ్యాంకు కార్యక్రమాలను కొనసాగించింది.
* 1961 : యూనివర్సల్ బ్యాంక్ ఆఫ్ ఇండియా విలీనం.
* 1963 : బర్మా (ప్రస్తుత మయాన్మార్) ప్రభుతం రంగూన్ (ప్రస్తుతం యాంగాన్) లో బ్యాంకును జాతీయం చేసింది.
* 1965 : భారత్-పాక్ యుద్ధం ఫలితంగా పాకిస్తాన్ ప్రభుత్వం ఆ దేశంలో బ్యాంకుకు సంబంధించిన అన్ని శాఖలను స్వాధీనం చేసుకుంది.
* 1969 : భారత ప్రభుత్వం దీనితో పాటు మొత్తం 14 బ్యాంకులను జాతీయం చేసింది.
* 1976 లేదా 1978 : లండన్లో బ్యాంకు శాఖ స్థాపన.
* 1988 : హిందుస్థాన్ కమర్షియల్ బ్యాంకు విలీనం.
* 1993 : న్యూ బ్యాంక్ ఆఫ్ ఇండియా విలీనం. (ఇది 1980 లో జాతీయం చేయబడింది)

## ఇతర సంస్థలు
పంజాబ్ నేషనల్ బ్యాంకు ఇతర సహాయక (సబ్సిడరీలు) గా ఉన్న సంస్థలు.

* పిఎన్ బి గిల్ట్స్
* పిఎన్ బి హౌసింగ్ ఫైనాన్స్.
* పిఎన్ బి ఇన్వెస్ట్ మెంట్ సర్వీసెస్.
* పిఎన్ బి ఇన్స్యూరెన్స్ బ్రోకింగ్.
* పిఎన్ బి లైఫ్ ఇన్స్యూరెన్స్ కంపెనీ.
* పంజాబ్ నేషనల్ బ్యాంక్ జాయింట్ వెంచర్స్.
* ప్రిన్సిపల్ పిఎన్ బి అసెట్ మేనేజ్ మెంట్ కంపెనీ.
* ప్రిన్సిపల్ ట్రస్టీ కంపెనీ.
* అసెట్స్ కేర్ ఎంటర్ ప్రైజెస్.
* ఇండియా ఫాక్టరింగ్ & ఫైనాన్స్ సొల్యూషన్స్.

## బయటి లింకులు
* Official site 
* PNB cut home loan rates
* PNB Net Banking ( How-To Portal for PNB Net Banking )

## మూలాలు


వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
వర్గం:జాతీయం చేయబడిన బ్యాంకులు
అచ్యుత్

**అచ్యుత్** ఒక తెలుగు టెలివిజన్, సినీ నటుడు. ఇతను దూరదర్శన్, సినిమాలలో అనతికాలంలో మంచి పేరు సంపాదించిన నటుడు. చిన్న ప్రాయంలోనే గుండెపోటుతో హఠాత్తుగా మృతిచెందాడు.

## నేపథ్యము
కళాశాలలో డిగ్రీ చదువుతున్న రోజుల నుంచి నటనపై ఆసక్తి చూపాడు. 1983లో రెండేళ్ళు హైదరాబాదు లోని మధు ఫిలిం శిక్షణా సంస్థలో నటనలో శిక్షణ పొందాడు. 1986లో ఇంధ్ర ధనస్సు అనే దూరదర్శన్ సీరియల్ లో తొలిసారి నటించాడు. తరువాత *వెన్నెల వేట*, 1988లో *హిమబిందు*, *ప్రేమ అంటే ఇదే* సీరియల్స్ లోనూ, 1989లో *మిస్టర్ బ్రహ్మానందం*, *ఇదెక్కడైనా ఉందా* అనే సీరియల్స్ లో నటించి మంచి పేరు తెచ్చుకున్నాడు.
తెలుగు సినిమా రంగంలో ప్రవేశించి 1991లో జంధ్యాల దర్శకత్వంలోని ప్రేమ ఎంత మధురం, 1992లో బి.సి.శేఖర్ దర్శకత్వంలోని పట్టుదల సినిమాలలో నటించాడు.
ఇతని కృషికి గుర్తింపుగా 1990లో జాతీయ స్థాయిలో *జయసేన్ అవార్డు* అందుకున్నాడు. హిమబిందు, మిస్టర్ బ్రహ్మానందంలో అతని నటనకు ఉత్తమ నటుడిగా అవార్డు అందుకున్నాడు. 1990 సంవత్సరంలో ప్రతిష్ఠాత్మకమైన నంది అవార్డునుఆంధ్రప్రదేశ్ ప్రభుత్వం నుంచి అందుకున్నాడు.

## మరణం
2002 సంవత్సరంలో గుండె పోటుతో హఠాన్మరణం చెందాడు.

## నటించిన టెలివిజన్ ధారావాహికలు
*ఇంధ్ర ధనస్సు (1986) - దూరదర్శన్ - (తొలి ధారావాహిక)
*వెన్నెల వేట
*హిమబిందు (1988)
*ప్రేమ అంటే ఇదే (1988)
*మిస్టర్ బ్రహ్మానందం (1989)
*ఇదెక్కడైనా ఉందా (1989)
*అంతరంగాలు
*అన్వేషిత
*మట్టిమనిషి
*అన్నయ్య

## సినిమాలలో

*అల్లరి రాముడు (2002)
*వాసు (2002)
*లాహిరి లాహిరి లాహిరిలో (2002)
*డాడీ (2001) .... రమేష్
*ఎదురులేని మనిషి (2001) 
*కౌరవుడు (2000) .... రాహుల్
*తమ్ముడు (1999) .... చక్రి
*బావగారు బాగున్నారా (1998) 
*హిట్లర్ (1997) 
*గోకులంలో సీత (1997) 
* జీవనవేదం (1993)
*స్వాతి కిరణం (1992) 
*ప్రేమ ఎంత మధురం (1991) .... శ్యాం సుందర్

## మూలాలు

వర్గం:తెలుగు సినిమా నటులు
వర్గం:2003 మరణాలు
వర్గం:టెలివిజన్ నటులు
వర్గం:కృష్ణా జిల్లా సినిమా నటులు
ఎదురీత

**ఎదురీత** అంటే ప్రవాహానికి ఎదురుగా ఈదడం.

**ఎదురీత** అన్న పేరు ఈ క్రింది వాటిని కూడా సూచిస్తుంది:

## నాటకాలు
* ఎదురీత (నాటకం)

## సినిమాలు
* ఎదురీత (1963 సినిమా)
* ఎదురీత (1977 సినిమా)

## ఇతరత్రా
* ఎదురీత (ధారావాహికం), టీవీ సీరియల్
ఎదురులేని మనిషి

**ఎదురులేని మనిషి** పేరుతో తెలుగులో రెండు సినిమాలు విడుదలయ్యాయి.
*ఎదురులేని మనిషి (1975 సినిమా)
*ఎదురులేని మనిషి (2001 సినిమా)
కంచుస్తంభం పాళెం

**కంచుస్తంభం పాళెం**, పశ్చిమ గోదావరి జిల్లా, యలమంచిలి మండలానికి చెందిన ఒక గ్రామం.

## మూలాలు